Z:gnu-www-ja-manifesto--d5db5c-The wording here was careless./el

Η διατύπωση εδώ ήταν απρόσεκτη. Η πρόθεση ήταν πως κανένας δεν θα έπρεπε να πληρώσει για άδεια να χρησιμοποιήσει το σύστημα GNU. Αλλά οι λέξεις δεν το κάνουν αυτό ξεκάθαρο, και οι άνθρωποι συχνά τις ερμηνεύουν σαν να λένε πως τα αντίγραφα του GNU θα έπρεπε πάντα να διατίθενται με ελάχιστη ή καθόλου χρέωση. Αυτή δεν ήταν ποτέ η πρόθεση· παρακάτω το μανιφέστο αναφέρει την πιθανότητα ύπαρξης εταιρειών οι οποίες θα παρέχουν την υπηρεσία της διανομής για το κέρδος. Στη συνέχεια, έμαθα να διακρίνω προσεκτικά μεταξύ των &ldquo;ελεύθερο&rdquo; υπό την έννοια της ελευθερίας και &ldquo;ελεύθερο&rdquo; υπό την έννοια της τιμής. Ελεύθερο Λογισμικό είναι το λογισμικό του οποίου οι χρήστες έχουν την ελευθερία να διανέμουν και να αλλάζουν. Μερικοί χρήστες μπορεί να παραλαμβάνουν αντίγραφα δωρεάν, ενώ άλλοι μπορεί να πληρώνουν ώστε να παραλαμβάνουν αντίγραφα&mdash;κι εάν τα κεφάλαια βοηθούν στην υποστήριξη της βελτίωσης του λογισμικού, τόσο το καλύτερο. Το σημαντικό είναι πώς ο καθένας που έχει ένα αντίγραφο, έχει την ελευθερία να συνεργάζεται με άλλους στη χρήση του.